התשובה הקצרה: אפשרי אמנם, אך במרבית המקרים זה לא קורה. במיעוט הלוקים ביתר תריסיות ובמיוחד באלו שהסיבה ליתר תריסיות היא מחלת גרייבס (Graves' Disease), עלול להתפתח בלט של אחת העיניים או של שתיהן. הבלט נובע מהסננה דלקתית ברקמות שמאחורי גלגל העין, מה שדוחף את גלגל העין קדימה. מרבית מקרי בלט העין הם קלים. הטיפול הטוב ביותר הוא איזון תפקוד בלוטת התריס (בדרך-כלל באופן תרופתי), משום שככל שתפקוד הבלוטה עובר נורמליזציה מהירה יותר, כך בלט העין נוטה להשתפר/לחלוף אף הוא. במידה שאיזון תפקוד הבלוטה אינו פותר את הבעיה, קיימים טיפולים נוספים, אשר לא יידונו כאן.